首次喺家鄉贏G1 賈傑美捧南澳打吡
2024年05月04日 15:28
東網電視
更多新聞短片
賈傑美今日贏G1南澳打吡。(圖片：Getty Images)
澳洲女將賈傑美近年已經成為當地最炙手可熱嘅女騎師，亦頻頻贏大賽，成績突出，但原來呢位來自南澳嘅騎師，從未試過喺自己家鄉贏一級賽。不過，今日賈傑美終於取得零的突破，喺南富圍馬場舉行嘅2500米一級賽南澳打吡，佢策騎熱門馬「可兒艷陽」(Coco Sun)上陣，結果此匹出自「秋陽」嘅3歲馬女，入直路透出後保持勁勢順利掄元，擊敗連達文嘅坐騎Warmonger。
「可兒艷陽」上月尾曾角逐澳大利亞橡樹大賽，可惜只得季軍，估唔到今次挑戰南澳打吡可以順利補中。